Vi begynder nu.
Du vil være bevidst om alting, der foregår.
Okay.
Vi vil finde en begivenhed i dit liv, som du mindes tydeligt.
Derefter sender vi dig gennem den
og formindsker den dermed.
Vi formindsker smerten.
Gå tilbage til mindets begyndelse.
Fortæl mig, hvad der sker.
Alting blandes sammen...
- Jeg blev medlem i 1986... - Nogle unge folk som mig...
Vi var alle sammen meget begejstrede omkring det...
Kan du huske noget tidspunkt, hvor du var glad?
Første gang jeg så Hubbard, var det med ærefrygt...
Fordi du troede, du gjorde noget godt. Der var en tilfredsstillelse.
Jeg følte mig meget lettet.
Jeg fik svarene på alt indenfor religionen.
- Hvad er du mest bange for? - Det var mørkt...
Klokken tre om natten bankede det på døren.
Stop. Jeg siger og skriver, hvad end du vil have mig til.
Jeg flippede ud. Jeg slog huller i væggen...
Det virkede bare ikke helt rigtigt.
Og man føler sig bare så dum.
Har du en hemmelighed, som jeg ikke må vide?
- Ja. - Ja.
Gå tilbage til begyndelsen.
Okay.
Fortæl mig om det.
Jeg var 21. Boede i London, Ontario, Canada.
Jeg ville lave dokumentarfilm.
Og nogen havde fortalt mig om noget, de kaldte...
De sagde, der var en kult i New York kaldet Scientologi,
som jeg ikke havde hørt om.
Og hvis du giver dem alle dine penge,
vil de gøre alting muligt i dit liv.
PAUL HAGGIS FORFATTER & FILMSKABER, SCIENTOLOG I 35 ÅR
Seks måneder senere går jeg ned ad gaden.
En fyr står og sælger bøger.
Og jeg så, at alle bøgerne var den samme, Dianetik,
som jeg ikke havde hørt om.
Han gav mig en og bad mig kigge på den.
Han talte, men jeg lyttede ikke rigtigt til ham.
Jeg åbnede den og der stod.
"Scientologi Kirken."
Og så sagde jeg: "Tag mig derhen."
- Okay. - Så starter vi.
Jeg er ikke god til multitasking.
Og hvis jeg har lyst til at gøre noget, så gør jeg det.
Og jeg var vild med det her.
Og jeg var ved at blive auditor.
Jeg havde været i Scientologi i fire måneder,
og jeg havde gjort mere, end John Travolta havde,
og han havde været med i 85 år eller noget.
JASON BEGHE, SKUESPILLER, SCIENTOLOG I 13 ÅR
Mine agenter sagde: "Du har en audition."
Jeg sagde: "Skide være med det..."
Jeg var på en spirituel rejse,
og det her var en spændende retning.
Hvad var spørgsmålet igen?
Hvordan blev du involveret i Scientologi?
Jeg blev introduceret for det gennem venner.
Der var folk, som talte om,
at de havde overnaturlige kræfter.
Og jeg var meget ung.
Men jeg tænkte, det vil jeg også gerne have.
Men jeg havde også lavet en masse politisk og socialt arbejde.
SPANKY TAYLOR PR-KONSULENT, SCIENTOLOG I 17 ÅR
Så det virkede som om, det kunne løse
en masse af verdens problemer.
I stedet for at gøre det i massevis,
så kunne man gøre folk bedre en person ad gangen
og dermed gøre verden bedre.
VI ER IAS
Mange tak og velkommen til vores nye verden.
INTERNATIONAL SAMMENSLUTNING AF SCIENTOLOGER-GALLA
En verden, hvor den operative sætning er:
"Overgår alle forventninger, transcenderer alle parametre,
udvider alle grænser,
for ikke at nævne med lynets hast,
og et kvantespring af fremskridt op ad broen."
DAVID MISCAVIGE BESTYRELSESFORMAND, SCIENTOLOGI KIRKEN
Vi vil gøre alle folks liv enestående.
Og hvis det nogensinde virker besværligt eller hårdt,
så kigger du på de små afveje i stedet for motorvejen.
Du går glip af vejskiltet lige fremme,
hvor der står: "Næste stop, uendelighed."
Mit yndlingskoncept indenfor Scientologi
er en verden uden kriminalitet.
En verden uden krig og en verden uden galskab.
Jeg kender ingen anden gruppe, som har så klare mål.
Altså, jeg...
Vis mig en anden filosofi, religion eller teknologi,
som har en målsætning, udover de tre jeg nævnte,
hvor lykke er det operative koncept.
Dette er tiden, folkens.
Okay? Dette er tiden, som vi alle vil huske.
Var du der?
Hvad gjorde du?
Hvad siger I til det? Skal vi rydde op i verden?
- Ja! - Okay.
For vi regner med jer.
Okay? For LRH.
- Hip, hip. - Hurra!
Scientologi fascinerer mange folk.
Hvordan blev du engageret i det?
Jeg har altid været interesseret i religioner,
og hvorfor folk tror på bestemte idéer.
LAWRENCE WRIGHT
SCIENTOLOGY, HOLLYWOOD & THE PRISON OF BELIEF"
Jeg har forsket i Jonestown, radikal islamisme.
De er ofte gode mennesker, idealistiske,
men fulde af en knusende vished, som eliminerer al tvivl.
Mit mål var ikke at lave en afsløring.
Jeg ville bare forstå Scientologi.
Forstå, hvad folk får ud af det.
Hvorfor melder de sig overhovedet ind?
Jeg var interesseret i intelligente og skeptiske folk,
som bliver trukket ind i et trossystem,
og ender med at gøre ting, som de aldrig havde troet, de ville.
VELKOMMEN TIL CANADA
Scientologi Kirken viste sig at være to kontorer oven over en Woolworth's butik.
Han spurgte mig: "Hvad er der galt i dit liv?"
Jeg sagde: "Jeg er forelsket i den her kvinde.
Det er umuligt. Jeg har brug for hjælp."
Og han sagde: "Det kan vi godt hjælpe dig med."
Jeg sagde: "Virkelig?" Han sagde: "Ja."
Jeg løb hjem og sagde:
"Vi skal melde os ind i det her. Det lyder rigtig godt.
Det kunne redde vores forhold."
Så vi meldte os til et kursus den næste dag, som kostede 50 dollars.
Det, som fangede mig og forblev hos mig,
var den første sætning, jeg læste,
og der stod, omskrevet,
"Tro ikke på noget af det her. Hvis det virker for dig, godt.
Hvis ikke, så glem det."
Jeg kunne ikke lide, at de kaldte det for en religion.
Men jeg tænkte, det nok bare var en slags skattefidus...
Så længe det virker, så er jeg ligeglad.
Den første øvelse, efter man har læst nogle ting,
hedder OT TR0,
hvor man sidder med øjnene lukkede,
en meter væk fra en, som gør det samme.
Og så konfronterer man dem.
Okay? Og...
I Scientologi-sproget gik jeg eksterior.
Eksteriorisering kalder de det. Man forlader sin krop.
Det var en transcendental oplevelse for mig.
Og så tænkte jeg: "Hold da kæft, det her er..."
Jeg læste bøger og gik til timer
og var til forskellige events i kirken,
den lokale Santa Clara kirke.
Og jeg ville gerne være med i Sea Org
og blive involveret...
SEA ORGANIZATION ARBEJDSKONTRAKT
...lige efter gymnasiet.
Sea Org er den mest sociale del af organisationen.
Det er folk, som virkelig tror på sagen
og underskriver en kontrakt på milliarder af år.
Det gjorde jeg, så snart jeg kunne.
Jeg drønede afsted for at skrive under.
Man troede, man gjorde noget godt,
og havde en positiv påvirkning på menneskeheden.
Det er det, Hubbard siger.
Alt hvad du gør, i trillioner af år, afhænger af, hvad du gør lige nu
med og i Scientologi.
En civilisation uden galskab, kriminalitet og krig,
hvor der er fremgang og ærlige folk har rettigheder,
og hvor mennesket når nye højder,
- det er målsætningen for Scientologi. - L. RON HUBBARD.
Jeg stillede spørgsmålet, hvad er mennesket?
Og ingen kunne svare mig på det.
Hvad består det af? Hvor er det på vej hen, hvad laver det?
For at forstå livet, må man være en del af det.
Man er nødt til at se på det.
Man skal ind i alle afkroge af eksistensen.
Man er nødt til at møde alle slags mennesker,
før man kan fastlægge, hvad de er.
Og det har du gjort?
Ja, jeg har sovet med banditter i Mongoliet,
og jeg har været på jagt med pygmæer i Filippinerne.
Jeg har faktisk studeret 21 forskellige primitive racer,
inklusiv den hvide race.
L. RON HUBBARD STIFTER AF SCIENTOLOGI KIRKEN
Og min konklusion, er at mennesket
var et spirituelt væsen, trukket ned til det materielle plan,
kødelige interesser,
til et samspil i livet, som var for meget at skulle konfrontere.
Og det har brug for hjælp.
For at forstå Scientologi
må man forstå stifteren L. Ron Hubbards liv og tanker.
Hubbard var en flittig skribent.
Han har Guinness verdensrekord
i antal bøger, der er udgivet: Over tusind.
CIRKA 1930
Hubbard startede under depressionen og skrev pulp fiction,
opkaldt efter det billige papir.
Man blev betalt per ord, så man måtte skrive meget for at tjene penge.
Hubbard skrev så hurtigt på de lange ruller slagterpapir,
at der dryppede sved ned på skrivemaskinen.
"FINAL BLACKOUT" AF L. RON HUBBARD
Hubbards karriere tog fart, da han begyndte at skrive for bladet.
Astounding Science Fiction.
Sammen med forfattere som Isaac Asimov og Robert Heinlein
skrev Hubbard historier om at få folk ud til stjernerne.
Han fandt sin sande metier i science fiction.
Og meget af, hvad Scientologi er,
havde han tidligere skrevet om i form af sin science fiction.
Han kunne finde på disse fantastiske historier,
og han transporterede historierne ind i sin teologi.
Efter Pearl Harbor, havde Hubbard kommandoen over et krigsskib,
men han var stadig glad for at opfinde ting.
Han skrev, at han sænkede to japanske ubåde,
men i virkeligheden var han ud for Oregon,
og havde åbnet ild mod en træstamme,
og skød de fleste bomber ned på magnetiske sten under vandet.
Da han ved et uheld åbnede ild mod en mexicansk ø,
blev han frataget kommandoen.
Efter krigen endte Hubbard i Los Angeles,
hvor han mødte en lille gruppe af søgende og visionære folk.
En fyr ved navn Jack Parsons, en fascinerende mand,
var en af stifterne af Jet Propulsion Laboratory.
Og et af kraterne på månen er faktisk opkaldt efter Jack.
Han var en vigtig videnskabelig person.
Men han var også overhovedet i den her kult for sort magi.
Den hed OTO eller Ordo Templi Orientis.
De fulgte Aleister Crowleys læren,
en berømt seksuel-magi skikkelse i England.
Parsons havde et palæ i Pasadena.
De havde ceremonier,
og de søgte en slags gudindeskikkelse,
som han kunne gøre gravid for at skabe Antikrist.
Hubbard flyttede ind og blev Parsons assistent.
En aften dukkede den smukke, rødhårede Marjorie Cameron
op ved deres dør.
Hun var helt villig til at være med i dette seksuelle ritual
for at skabe Antikrist.
Hun og Jack endte med at blive gift.
Det skete, efter at Hubbard stak af med Jacks kæreste, Sarah Northrup.
Scientologi og Hubbard nægtede senere
at anerkende hans forhold til Sarah.
Men vi fandt Sarahs egen erindring om tiden med Hubbard.
Han var 13 år ældre end mig.
Jeg troede, han var en stor krigshelt,
kaptajnen på et skib, der var blevet sænket i Stillehavet.
Han havde tilbragt uger på en tømmerflåde, blindet af solen
og med en brækket ryg.
Det var alt sammen løgn, men det vidste jeg ikke dengang.
Jeg troede hvert et ord.
Hvis bare Sarah havde set Hubbards journal fra militæret.
I en 900-siders fil bliver Hubbards aktiviteter fremlagt særdeles detaljeret.
Hubbard fortalte folk, han var blevet skadet og blindet under krigen,
og var blevet helbredt af en metode, som Scientologi kom til at bygge på.
Men hans optegnelser viser, at hans eneste skader var lidt gigt og øjenbetændelse.
FUNDET FYSISK KVALIFICERET
Vi havde et slemt skænderi, og han sagde, han ville begå selvmord,
hvis vi ikke blev gift.
Jeg troede ham, så vi blev gift.
Vi tilbragte den vinter i et fyrtårn ved en sø i Poconos.
Jeg husker en frygtelig nat,
hvor jeg sov og han sad og skrev.
Og han slog mig i hovedet med en pistol,
fordi jeg smilte i søvne,
og han sagde, jeg tænkte på en anden.
Jeg stod op og gik ud på isen på søen.
Jeg var så bange.
Han sagde altid, han hellere ville dræbe mig, end at lade mig gå.
Det eneste gode, jeg fik fra Ron, var mit barn.
Vi flyttede til Elizabeth, New Jersey, og han begyndte at skrive Dianetik.
Han begyndte at arbejde på bogen i 1950.
Han sagde ofte,
den eneste måde, at tjene gode penge på, var at have en religion.
Det var det, han prøvede at gøre med Dianetik.
Starte en religion, tjen på indtægten,
og regeringen kunne ikke tage den fra ham via skatter.
DIANETIK
Dianetik var en stor succes.
Fra det øjeblik den blev udgivet i 1950
strøg den gennem Amerika og rundt i resten af verden.
Den her bog er baggrunden for alt det her.
Den startede det hele.
Og vi forventede den ville sælge omkring 6.000 eksemplarer,
og den røg ind på toppen af bestsellerlisten i New York Times
og forblev der i månedsvis.
Jeg havde startet en lavine.
Dianetik, Den moderne videnskab om mental sundhed,
er den fundamentale tekst
som det hele er bygget på.
MIKE RINDER SCIENTOLOGI KIRKEN TALSMAND 1982-2007
En af teorierne fra Dianetik er at opdage de ting,
som har været traumatiske for en.
Og hvis man kan observere præcis, hvad der er sket,
så fjernes traumets magt over en.
Konceptet, er at sindet består af to sider.
Der er den analytiske side, som er en perfekt computer.
Den husker alting, den laver aldrig fejl.
Og så er der den reaktive side.
Og det er her alle neuroserne og angsten opbevares.
Og hvor kommer de fra? De kommer fra engrammer.
Et engram er som et minde.
En mand har en trafikulykke.
Han har et billede af ulykken.
Han har alle følelserne af at være kommet til skade.
Tager ham lang tid at komme sig,
fordi han stadig bærer på ulykken.
Hvis man sagde: "Hvad med at du tager ulykken
og smider den væk?" Pludselig er han ikke længere mærket af det.
Det er fordi, det, som fastholder ham og kroppen i det,
er hans sind.
En auditor er en specialist indenfor Scientologi.
Han lytter og beregner.
Vi har et måleapparat, som viser, hvor en person afviger.
E-meteret er et kraftfuldt instrument. Det er en tredjedel løgnedetektor.
En løgnedetektor måler også åndedræt og puls.
Der er to dåser.
Og elektriske ledninger, som transporterer en upåviselig mængde strøm
ind i måleapparatet, som har en viser.
Ifølge Scientologi Kirken
registrerer det massen af dine tanker.
Men der er intet bevis for, at tanker har masse.
Strømmen går gennem din krop, og som din mentale masse stiger,
så stiger modstanden til kredsløbet.
Auditoren stiller dig et spørgsmål.
Fortæl mig om et problem med din mor.
Hvad går dig på, når du er...?
Med din kones opførsel? Hvad er det?
Hvorfor er du vred i dag?
Jeg skændtes med min kone.
- Det kan jeg se. - Var det den samme tanke?
Sig det igen.
Og gradvist vil viseren slå mindre ud.
Og på den måde frigøres følelsen.
Så bliver man spurgt om tidligere lignende hændelser.
Og så siger man måske, at ens mor talte til en på samme grimme måde.
Og så gengiver man den hændelse.
Og får frigjort den følelse.
Det er meget ligesom freudiansk terapi.
Men i Scientologi går de længere.
Jamen det er så langt tilbage, jeg kan huske.
Eller måske ikke.
Auditoren siger måske: "Noget blev registreret på apparatet. Hvad var det?"
"Jeg havde et billede i hovedet."
"Hvad var det for et billede?" "Det var en lade."
"Er du inde i laden? Gå tilbage til billedet.
Okay, åbn døren. Hvad ser du?"
"Det ligner 19. Århundredes Frankrig."
Man går udenfor og ser folk klædt i deres kostumer,
og E-meteret siger det er rigtigt.
Det er et virkeligt minde.
Det er lige så virkeligt som de andre minder, man havde.
Smuk lille viser og alting er fint.
Viseren stiger, og det betyder, at man tænker meget.
Og viseren siger så... Og en masse lort forsvinder.
Theta bop'en, som er en lille hurtig tingest,
og betyder eksteriorisering.
Når man kommer ud fra en auditering, føler man sig euforisk.
Den bekendelsesagtige del af det føles godt.
Folk ville sige: "Du skal have en session."
Jeg fik det bedre bare af at høre det.
Mennesket sover.
Han er hypnotiseret.
I Scientologi vender man processen om og får ham til at vågne op.
En sådan mand bliver af-hjernevasket, kunne man sige.
Han bliver af-hypnotiseret.
Det lyder som en slags forlængelse af psykologi og psykiatri.
Nej, psykiatri har med sindssyge at gøre,
og vi har intet at gøre med sindssyge.
Er det en form for psykoanalyse?
Nej, psykoanalyse giver...
Du må ikke associere Scientologi med sådanne folk, det er forfærdeligt.
Det er dårlige manerer.
Da L. Ron Hubbard skrev Dianetik,
mente han, det var et stort psykologisk gennembrud.
Så meget at han ville blive anerkendt.
Han skrev breve til American Psychological Association.
De kunne ikke finde hoved og hale i hans idéer.
For dem var det psykologisk folkekunst.
For eksempel ville han tale om at blive "clear".
Det betyder, at personen har slettet sin reaktive del af sindet,
hans ubevidste sind er væk,
og han er helt vågen og opmærksom.
Når man har fjernet alle disse traumatiske minder
fra dette og tidligere liv, så bliver man clear.
En, som har en perfekt hukommelse, som aldrig har været syg.
Dit syn ville blive bedre.
De testede folk før Scientologi-processen
og efter Scientologi-processen og alle fandt, at deres IQ var forhøjet.
Vi skaber sådanne personer,
og vi skaber dem på jævnlig basis.
En åbenlys handling er et forsøg på at individualisere.
Det er en tilbageholdelse af en selv...
Ron holdt foredrag overalt for store summer penge,
og pengene begyndte at vælte ind.
UDDRAG FRA SARA NORTHRUPS ERINDRINGER
Folk betalte 500 dollars hver i 1950'erne
for at blive oplært i Dianetik.
Jeg mente, at han snød og stjal penge fra folk.
Alt der her med at sidde og holde hænder
og lægge alle disse falske minder ind i folks hoveder,
og pludselig ville de sige: "Ja, jeg husker det hele."
Vi var omringet af spytslikkere.
Han begyndte at tro, han var en frelser og en helt.
At han virkelig var en slags gud.
Han var overbevist om, at han havde kuren
til folks psykologiske sygdomme,
og at den eneste grund til, at det ikke blev spredt vidt og bredt,
var at medicinindustrien havde en interesse i at holde folk syge.
Jeg tror, han var bange for,
at en psykiater ville få ham indlagt på en institution.
Han udviklede sig til en virkelig paranoid og uhyggelig person.
Sarah truede med at forlade Hubbard, medmindre han fik psykiatrisk hjælp.
Han gjorde gengæld ved at kidnappe deres baby og tage hende med til Cuba.
Han var ikke i stand til at tage sig af hende,
så han gav hende til en mor og datter,
som begge var mentalt retarderede.
Og de holdt hende i et slags bur.
Han ringede til mig og sagde, at han havde dræbt hende.
Han sagde, han havde skåret hende i småstykker og kastet hende i floden,
og det var min skyld.
Så ville han ringe tilbage igen og sige, hun var i live.
Og sådan blev det ved.
Da Hubbard kom tilbage til USA,
fik Sarah ham overtalt til at blive skilt og give hende forældremyndigheden.
Da jeg forlod ham, tømte han alle vores fælles bankkonti,
så jeg ikke ville have nogen penge.
Hubbard tabte også snart alle sine penge.
Dianetik viste sig at være en forbigående dille ligesom hulahopringen.
Men Hubbard havde stadig sin fantasi.
Så han lavede en ny indpakning til samme idéer
og lavede en religion kaldet Scientologi.
Hubbard tilføjede mere videnskab og mere struktur.
Sammen med E-meterne var der en betalingsplan.
Alle trin til at blive clear havde en pris.
Hvordan vil du beskrive jeres forretningsmodel?
Grådig.
Det handler om at tjene penge.
Hubbard vidste fra begyndelsen, at folk ville betale godt
for den her rådgivning.
Så han fortsatte med at finde på flere niveauer.
De gode penge lå i disse højere kurser.
De kunne blive til tusindvis af dollars.
Og de priser blev højere og højere.
Det er der, hvor Scientologi begynder at skabe deres indoktrinering.
Det er Hubbard, som har fundet på det,
og du skal være en del af vores gruppe
for at kunne opnå den spirituelle tilfredsstillelse, som du søger.
Hubbard College of Scientologi Qualifications Division.
Department of Certifications and Awards
certificerer hermed, at Anthony A. Philips har opnået at blive clear.
Mens medlemmerne betalte for Hubbards Broen Til Fuldkommen Frihed,
fyldtes kirkens kasser med hundrede millioner af dollars.
Hubbard prøvede fra starten af at undgå
at betale skat.
SKAT
Scientologi Kirken forsøgte i 1967
at få rettens ord for, at den var fritaget for beskatning,
på grundlag af, at det var en non-profit religiøs organisation.
En føderal domstol afviste skattefritagelsen,
da nogle af Kirkens indtægter fra 1955 til 1959
blev brugt til fordel for enkelte private individer,
L. Ron Hubbard og hans familie.
ABC News har gentagne gange prøvet at få et interview med hr. Hubbard.
Han ikke er tilgængelig.
I DE SENE 60'ERE VAR HUBBARD MISTÆNKT FOR SKATTESVIG,
HAN FLYGTEDE FRA USA TIL ET UKENDT STED.
I MELLEMTIDEN FORBLEV DIANETIK PÅ BESTSELLER-LISTEN,
MENS KIRKEN SPREDTE SIG OVER TRE KONTINENTER.
Det var meget spændende.
Det var en blanding af følelser og tro.
Man sad fast i det.
Det er så stærkt, ligesom en slags lim
og du kan ikke komme væk på nogen måde.
HANA ELTRINGHAM WHITFIELD SEA ORG MEDLEM
Jeg troede fuldt og fast på, at vi skulle redde verden.
Jeg anså mig selv for at være heldig for at være i den position.
Ud af det blå
modtog jeg en dag en invitation om at være med i Sea Project.
Det var helt fortroligt. Jeg måtte ikke fortælle det til nogen.
Og jeg var helt i ekstase.
Her var min chance for at arbejde med Hubbard, og jeg skrev "ja."
Jeg var på vej mod et stort eventyr.
Vi fløj til Las Palmas på de Kanariske Øer,
hvor vi, omkring kl. 6 om morgenen,
blev kørt i taxa ned til en kaj.
Vi måtte klatre op ad en stige op på skibet.
Og vi troede næsten ikke, det var her, vi skulle være.
Skibet var et rusten skrog.
Jeg fik en beskidt, gammel heldragt,
som manglede en arm og den anden var halvt revet af
og blev sat til at arbejde.
Vi skulle skrubbe skibet og gøre skibet rent,
hvilket var hårdt og anstrengende arbejde i heden.
Hubbard kom til skibet hver dag, røg cigaretter
og overså sit kongerige.
Efter aftensmaden ville han komme op til os på dækket.
Der stod han mellem os og talte til os.
Han var fantastisk til tider.
Han ville læne sig tilbage og se op på kosmos,
og han ville pege på galakser og stjerneformationer.
Han ville sige: "De femte erobrere er deroppe og sådan her ser de ud,
og sådan her taler de, og se det lys på himlen derovre?"
Han ville pege på det.
Og vi sagde alle: "Ja, vi ser det."
Og så sagde han: "Og det er et af rumskibene."
Og den fjerde erobringsstyrke var her.
Den femte erobringsstyrke kom ind,
og navnet på det solsystem er Space Station 33.
Den fjerde erobringsstyrke havde været der i gud ved hvor mange skillioner år,
- havde siddet ned... - Og vi var som tryllebundne.
Man kunne høre en knappenål falde til jorden.
Han fangede os følelsesmæssigt
og havde os lige der i sin hule hånd.
Han havde os helt fanget.
I de tidligere 60'ere var Hubbard under mistanke i flere lande.
Løsningen var at stå til søs.
Han gjorde sig selv til kommandør af tre skibe, en Scientologi-flåde.
For at besætte skibene skabte han Sea Organization.
Medlemmerne af den såkaldte Sea Org ville blive Kirkens præster.
De begyndte at sejle fra havn til havn i Middelhavet.
Dukke op i et par dage og så sejle i en anden retning.
Og en meget ihærdig journalist fra Grenada Television i England
- opsporede ham. - Klip 1, take 1.
Det er en at de få gange, hvor Hubbard er blevet filmet.
Hvad laver du her på skibet nu?
JULI 1968
Jeg studerer gamle civilisationer, prøver at finde ud af, hvad der blev af dem.
Hvorfor de forsvandt, hvorfor de døde.
Hubbard mente, han havde levet adskillige liv i Middelhavsområdet,
som fønikisk prins, som italiensk prins.
Det er faktisk ret interessant,
at øvelser kan udføres og bevise,
at der er minder, som eksisterer før dette liv.
Han havde begravet skatter rundt langs kystlinjen,
og han ville ud og finde dem.
Vi var alle sammen helt vilde og spændte på det.
Hvad end han fandt på, så var vi med.
Vi ville give vores liv for ham.
Vågner du ikke om nogle gange om natten
og tænker:
"Jeg har været på det her skib med en masse scientologer,
som synes jeg er fantastisk."
De mener ikke, jeg er fantastisk.
Hvis du så, hvor tit de ikke adlyder mine ordrer...
LRH begyndte at udtænke et system med bøder og straf,
eller det, som han kaldte etik.
Og en af straffene for en auditor,
som lavede fejl under en auditering, var at blive smidt overbord.
Du har gjort sådan og sådan.
Og vi smider dine fejl ned til dybet.
Og så blev de bare skubbet overbords.
10 meter, 12 meter.
Det her er uofficielt, du må ikke bruge det,
men Scientologi-organisationerne var nok bedre styret,
da jeg styrede dem.
Og jeg har ikke styret dem i noget tid.
Så måske er der misbrug. Det ville jeg ikke fortælle til nogen andre.
Tænker du nogensinde på, om du er gal i hovedet?
Ja da.
Den mand i verden, som aldrig tror, han er gal, er en galning.
I MIDTEN AF 1970'ERNE VAR HANS SKIBE IKKE LÆNGERE VELKOMNE
I FLERE AF MIDDELHAVETS HAVNE.
HUBBARD SEJLEDE TILBAGE TIL USA. HAN SNEG SIG I LAND I FLORIDA.
FOR AT UNDGÅ STÆVNINGER
HAN FORBLEV I SKJUL RESTEN AF SIT LIV.
Så vi blev gift halvandet år efter vi blev gift og flyttede til Californien.
Jeg ville være forfatter og min kone studerede Scientologi.
Vi fik en baby med det samme.
Og de eneste folk, vi kendte, var scientologer.
Jeg arbejdede som flyttemand om dagen
og skrev manuskripter om aftenen.
Og i weekenden auditerede jeg.
Kan du huske et tidspunkt, du var glad?
Der var også et social aspekt i det.
Der er nogle interessante, søde folk.
Folk, der prøver at forbedre deres liv.
LOS ANGELES MIDT 1970'ERNE
L. RON HUBBARD INSTRUKTØR
Mens Hubbard gemte sig for offentligheden,
var han meget aktiv i styringen af Kirken,
især i Hollywood.
Det var lige efter Haight-Ashbury-æraen.
Og Scientologi solgte sig selv som "at blive høj uden stoffer."
Det var et sted, hvor folk kom og udforskede idéer,
og man så tit berømte folk.
Leonard Cohen,
medlemmer af Grateful Dead, Rock Hudson.
Så de købte Celebrity Centre.
CELEBRITY CENTRE HOLLYWOOD, CALIFORNIEN KØBT I 1969
Tanken var at få tiltrukket de her berømte folk
og bruge dem som fortalere for religionen.
I en industri som Hollywood, hvor stjernestatus er så flygtig,
tilbød Scientologi en vej, der føltes en smule mere sikker.
Når man prøver at bryde igennem, skal man også håndtere konstant afvisning.
Og noget som hjælper en med at holde fokus og til at forbedre sig selv,
og blive mere klar, det er nemt at se det appellerende i det.
Den tro og praksis, som jeg har studeret i Scientologi,
har været uvurderlig for mig.
- Har du nogensinde mødt Ron Hubbard? - Det vil jeg rigtig gerne.
Det ville være en ære, for jeg synes, han er fantastisk.
Så da jeg arbejdede på Celebrity Center,
ville jeg rekruttere diverse folk.
Som Priscilla Presley, og John Travolta selvfølgelig.
Johnny, han kom og startede på kurset,
og han var så sjov og skabte en fest, hvor end han var.
John Travolta var en ung skuespiller i sin allerførste film.
Han havde problemer og søgte hjælp.
En anden skuespiller gav ham lidt Scientologi-rådgivning.
Hun gav ham et eksemplar af Dianetik, og den fangede ham.
Han tog til auditions,
og alt hvad han gik efter, det fik han.
En plaster-reklame, han fik den med det samme.
Nu skal man i hæren som...
Han landede alting, og så gik han efter en serie.
Selvfølgelig fik han den. Det var en stor serie. Welcome Back, Kotter.
Op i næsen med en gummislange.
I de sene 70'ere og tidlige 80'ere
var John Travolta Scientologis største stjerne.
Spanky var Travoltas kontakt til Kirken.
Og hun hjalp med producere, fans og pressen.
De blev tætte venner og da Spanky blev gift, var Travolta der.
Da Johnny startede i Scientologi,
troede han ikke så meget på sig selv.
Men vi gav ham en masse selvtillid,
og så kommer den her ansporing til en fobi om
at hvis man smutter, så går alting i vasken.
CELEBRITY BROEN TIL FORSTÅELSE
Nar man er i organisationen,
så er alt det gode, som sker for en, på grund af Scientologi.
Og alt der ikke er godt, er din egen skyld.
SCIENTOLOGI PUBLICERING
De sælger det som noget meget logisk i begyndelsen.
Alting giver mening.
Og man stiger op af det, som de kalder broen,
og man bliver auditeret, og det er godt.
Og så den næste, så er det ikke så godt.
Så giver det ikke så megen mening.
Men man har allerede betalt for den, så man går videre.
BROEN
Broen er en metafor.
Man starter ved bunden af broen,
og så går man mod toppen. Og det er en bevidsthedsskala.
SARA GOLDBERG SCIENTOLOG I 21 ÅR,
HAR OPNÅET HØJESTE SPIRITUELLE NIVEAU
Man er ikke bevidst om noget i starten,
og så kommer man herop og er meget mere bevidst om, hvem man er,
din spiritualitet, dit forhold til andre.
En persons evner gror, som man bevæger sig op af broen.
Og så er der OT niveauer, Operating Thetan.
Og en thetan er et spirituelt væsen, det er personens sjæl.
Og hvilket niveau opnåede du?
OT VIII. Det er det højeste, der findes. Man kan ikke nå højere end OT VIII.
Fra starten hører man historier om
folk, som har udviklet visse evner.
Jeg hørte altid, at folk, som er OT, kunne læse ens tanker,
og de kunne flytte objekter med deres tanker, og de kunne...
De var hævede over stof, energi, rum og tid,
så det lød fandens godt for mig.
Jeg tænkte: "Hold da op, hvor fedt."
Jeg nåede til OT III.
Og de gav mig de hemmelige materialer,
som jeg havde hørt om så længe.
Håndskrevet af Hubbard.
Man skal opbevare dem i en låst mappe.
Vær forsigtig, for de sagde altid,
hvis det kommer ud, er det farligt for folk.
Det kan gøre skade, hvis folk ikke er forberedt.
Og så læser jeg det.
Det giver ingen mening.
En fordrejet historie, som slet ikke giver mening.
Jeg tænkte et øjeblik:
"Måske er det en sindssygetest.
Måske hvis du tror på det, så ryger du ud.
Måske er det sådan."
Og sådan forholder det sig ikke.
De taler om, at Jorden blev skabt for
så og så mange trillioner siden,
og den her fyr, rumfyr...
Galaktisk overherre. Det her er fangeplaneten,
og folk bliver fanget og bragt til Jorden.
Og putter dem i vulkaner og springer dem i luften med atombomber.
Jeg har læst geografi i skolen.
De vulkaner eksisterede ikke for 75 millioner år siden.
Og der er alle disse fortabte sjæle over det hele,
og vi skal af med dem og jeg tænker:
"Hvad fanden taler du om?"
Jeg er nede med selvhjælpstingene. Jeg er nede med, at jeg kan blive clear,
jeg kan få de negative følelser til at forsvinde.
Men hvad fanden er det her?
Når man når de højere niveauer i Scientologi,
bliver skabelsesmyten forklaret.
Historien er, at for 75 millioner år siden,
levede folk i en verden meget lig USA i 1950'erne.
Folk i den specifikke tid gik rundt i tøj,
som så utroligt meget ud som det tøj, vi har på lige nu.
Og bilerne så nøjagtigt ud på samme måde som nu.
Og de gik på de samme slags gader.
Det var en verden meget lig vores og med de samme problemer,
et af dem var overbefolkning.
De havde valgt en fyr ved navn Xenu som deres overhoved.
Der var en overbelastning af den galaktiske konføderation kaldet Xenu.
For at løse dette problem med overbefolkning,
blev folk indkaldt til skattekontroller,
og så blev de frosset ned med glykolinsprøjtninger i deres hjerte.
Lagde dem i kasser og smed dem ind i rumfly,
DC-8-flyet er en præcis kopi af rumskibet fra dengang.
De blev fløjet til fangeplaneten, Teegeeack. Som er vores planet Jorden.
Og de frosne lig blev smidt ned i vulkaner.
Og så sprang de brintbomber i luften på toppen af hver vulkan.
Og deres ulegemlige ånder, som kaldes for thetaner, svævede ud,
og de blev fanget og tvunget til at sidde og se film.
Med en 3D, kæmpestor spillefilm.
Der blev vist billeder, implantater, som Hubbard kaldte dem.
Hver en mand vises korsfæstet, psykiateren vises også korsfæstet.
Og det er derfor han slipper afsted med alle de ting. Han giver folk elektrochok.
Og når et barn bliver født,
vil en thetan springe ind i barnets krop med det samme,
og den bliver barnets sjæl.
Mere end en thetan kan indtage kroppen.
Hundredetusinder kunne.
De er kilden til alle vore neuroser og angst.
Så er man ved E-meteret alene.
Man går solo.
Man skal scanne sig selv mentalt fra top til tå,
for at se om man kan lokalisere fremmede væsner.
Og når man gør det, så beder man dem forsvinde.
Jeg blev ved med at auditere.
Jeg kunne ikke forstå, hvordan jeg kunne have alle disse døde folk
knyttet til mig, indeni mig, på mig. Jeg var clear.
Jeg var clear, for guds skyld.
Folk bryder sammen,
fordi de bruger så meget tid på at tænke over disse væsner.
Hvis man virkelig tror på det, kan det drive en til vanvid.
HANA ELTRINGHAM SECTION II OT KURSUS
HANA ELTRINGHAM HUBBARD SENIOR SCIENTOLOG
HANA ELTRINGHAM UDDANNET AUDITOR
HANA ELTRINGHAM KIRKEMINISTER
De år med selviagttagelse ledte mig
til at tro, at det var så slemt med mig,
at jeg ikke kunne konfrontere mig selv med det.
Jeg vidste det ikke dengang,
men jeg fik en depression, som blev ved i årevis.
Og det værste var, at LRH blev ved med at beordre mig til nye auditeringer.
Jeg skulle finde sværd, som var blevet stukket ind i mig,
hypotetiske sværd, imaginære sværd, som skabte al smerten.
Auditeringerne blev ved og de hjalp mig ikke.
Jeg skulle have haft ro.
Men alt, som havde krænket mig, fik jeg retfærdiggjort med det samme.
Det var jeg nødt til.
Jeg kunne ikke fortsætte i Scientologi,
uden at bortforklare, hvad han gjorde.
Det blev en form for tro.
Og sådan var det for os alle sammen.
Det var en del af tankekontrollen.
Det var en del af den kultiske manipulation.
Han var mesteren, som gjorde det mod os,
og så tog vi det ind, og gjorde det mod os selv.
Og jeg lærte af det,
at jeg vil aldrig nogensinde igen følge en tyrans ordrer.
HANA FORLOD KIRKEN I 1984
Hubbard var usikker på, om han selv var sindssyg
og skrev faktisk et brev til Veteran's Administration
og bad om psykiatrisk hjælp, som han aldrig havde modtaget.
Jeg tror, at hele hans skabelse af Scientologi
i virkeligheden var en form for selvterapi.
Hvis han bare havde været en svindler,
så ville han på et tidspunkt bare være løbet med pengene.
Han brugte meget af sin tid med E-meteret
og prøvede at forstå, hvad der foregik inde i hans eget hoved.
Hubbard blev mere og mere paranoid over,
at en magtfuld thetan havde inficeret hans krop,
og almindelig auditering ikke kunne få den til at forsvinde.
Da Larry Wright lavede research til sin bog,
optog han et interview
med en scientolog, som blev bedt om at hjælpe Hubbard med at uddrive thetanen.
Han havde problemer med at få uddrevet en BT, body thetan,
så jeg skulle bygge en maskine
og få sprængt thetanen væk.
Få ham ud og også dræbe kroppen.
- Det var en selvmordsmission? - Dybest set.
SARGE PFAUTH SCIENTOLOG I 14 ÅR
Men jeg ville ikke dræbe ham, jeg ville bare skræmme ham.
Så jeg havde læst nogle bøger om Nikola Tesla,
og jeg tænkte, at Teslaspolen nok var den bedste vej at tage.
Jeg havde små elektroder, som man forbinder til E-meteret,
så når han er på dåserne, så ville han trykke på knappen,
og den ville gøre, som den gør.
- Prøvede han den så? - Ja. Han sprang mit E-meter i luften.
Brændte det.
Scientologi er i virkeligheden en rejse ind i L. Ron Hubbards sind.
Og jo længere man kommer ind i det, jo mere bliver man som L. Ron Hubbard.
Mange tak.
I 1980 gik LRH under jorden,
så han kunne fortsætte med at skrive og forske uden distraktioner.
Han er nu gået videre til sit næste OT niveau af OT forskning.
Det niveau er højere end noget, vi kunne forestille os.
Det niveau foregår i en eksterior tilstand,
så det foregår helt uden for hans krop.
På dette OT niveau
er kroppen kun en belastning
og hindring mod at få gavn af at være OT.
Således...
Således kl. 20:00 fredag,
den 24. Januar, AD 36,
kasserede L. Ron Hubbard kroppen,
som han havde brugt i sin livstid i 74 år, 10 måneder og 11 dage.
Selvom I måske føler sorg,
så vid at det gjorde han ikke, og gør det ikke nu.
Hubbard døde af et slagtilfælde i 1986,
men efterlod ikke nogen plan for en arvtager.
Den ambitiøse David Miscavige trådte frem
og ved at vride arme og lave aftaler,
overtog han kontrollen med Kirken og skabte en ny generation af løjtnanter.
Vi vil sikre os, at alle ved denne cyklus er helt slut,
så vi kan fortsætte med arbejdet, som ligger foran os.
Første gang jeg mødte Miscavige var i '83.
Han var fyren, som kørte frem og tilbage mellem Hubbard
og ejendommen i Hemet i en bil, og afleverede beskeder.
Arbejdede mig op gennem organisationen.
Miscavige ville komme ned til Florida,
hvor jeg styrede tingene og vi blev gode venner.
I 2001 arbejdede jeg direkte for Miscavige.
TOM DE VOCHT MEDLEM 1986-2005
Vi ville drikke en flaske whisky,
og jeg hørte ham snakke om Kirken
og folk, der var involveret, fra hans perspektiv.
Og ærlig talt så var det frygteligt, det var skræmmende.
I Scientologi var der et koncept, at 98 procent af folk er gode
og 2 procent er onde.
Han ville overbevise mig om, at det var lige omvendt.
To en halv procent var okay og resten var slemme og onde.
Og af en eller anden grund var de alle sammen på den base,
så de kunne være tæt på ham.
Han var ekstremt paranoid.
Marty, er Miscavige en sand troende?
Ja.
MARTY RATHBUN - DAVID MISCAVIGES TOPLØJTNANT 1987-2004
Det er han nødt til, for hvis han ser på det rationelt,
og ser det er, som jeg siger, vil det ødelægge ham.
Han vil indse, du ved...
For han har gjort langt værre ting, end jeg har.
Han har misbrugt folk personligt.
Det er sådan han er nået toppen og forblevet der.
Da han var 11 år, meldte David Miscavige sig ind i Kirken med sine forældre.
Hans ambition som barn fangede Hubbards øje.
Så da Hubbard ville være filmskaber,
var Miscavige hans assisterende kameramand.
Som auditeringsvidunderbarn påstod han, at Scientologi havde kureret hans astma.
Han blev en slags hovedentrepenør for Kirken
og blev snart udnævnt som action chief,
manden, som gjorde, hvad end der skulle gøres
for en kirke, der havde udviklet et uhyggeligt ry for at angribe kritikere.
Scientologi har været i overskrifterne i 25 år nu,
lige siden det blev stiftet som en religion.
Scientologi Kirken er forbitret over,
at den er udsat for chikane.
Der er angreb fra kæmpe mediekoncerner,
regeringer verden over, stormagter.
KIRKE SIGER DE BLIVER CHIKANERET
De tager fjender meget alvorligt.
Det kommer direkte ud af Hubbards metoder fra 60'erne.
Forsvar dig aldrig, angrib altid, og det har de fulgt lige siden.
De kalder det Fair Game.
Og alle, som kritiserer Scientologi, er fair game.
Hvad end du er blevet bedt om at gøre,
hvis det er ulovligt, så er det lige meget.
OFRE SOM ER "FAIR GAME"
Et godt eksempel fra 70'erne,
hvor scientologer gik ind på Justitsministeriets kontor
og skattekontoret og tog tonsvis af dokumenter med sig.
FBI ransagede Scientologi Kirken,
den største ransagning i FBI's historie dengang.
Åh nej, bygningen er fyldt med FBI,
og de tager ting. Det var vanvid.
L. Ron Hubbard stod åbenlyst bag det.
Men blev kun kaldt for en ikke-anklaget medkonspirator.
Og Mary Sue Hubbard, Hubbards kone,
hun røg i fængsel, sammen med ti andre.
FÆNGSELSSTRAF PÅLAGT
Det var her i start 20'erne, jeg rigtigt kom i gang.
Miscavige var også i start 20'erne.
Vi overtog den her gruppe,
der havde skabt den største indenlandske spionageoperation
i USA's historie.
De brød ind på kontorer, narrede folk.
Er det kirkeaktiviteter?
Der var en journalist for LA Times,
hvis hund blev forgiftet, mens han arbejdede på en Scientologi historie.
Igen og igen møder vi mange tidligere medemmer...
"KORRUPT UMORALSK KYNISK"
...som beskriver Scientologi som en farlig og dybt paranoid organisation.
De hyrede privatdetektiver til at chikanere folk.
- Jeg er blev sagsøgt to gange. - Ruineret økonomisk.
Chikaneret i årevis.
Indbrud i hjemmet, blevet banket.
Vi jagtede hende, fulgte efter hende til lufthavnen.
Fik fat i hendes personlige telefonopkald.
Skar dækkene op, knuste bilruderne.
Jeg blev låst inde i et hønsebur.
Farligt, uhyggeligt, frygteligt bedrageri. Et mareridt.
Mange af deres historier er blevet bekræftet og edsvorne vidnesbyrd
fra op til 12 andre folk. Lyver de alle sammen?
De sad i et rum, fandt ud af, hvad de ville sige...
Min position som talsmand var at undvige spørgsmål
eller komme med et acceptabelt svar
eller noget, som jeg troede på dengang.
Byd velkommen til hr. Mike Rinder.
Fordi Scientologi ses og forstås af scientologer
som menneskets frelse,
kan man have folk, der lyver uden at fortrække en mine,
hvis de mener, at de forsvarer Scientologi Kirken.
L. Ron Hubbard siger: "Alle Scientologi-kritikere
har en kriminel fortid." Tror du på det?
Ja.
Folk, som er imod jer, er uden tvivl forbrydere?
Ja, det tror jeg på.
Der er aldrig blevet gjort noget for at
"lukke munden på kritikere."
Nej, det sker ikke. Det ville vi aldrig gøre.
Men ifølge mange indenfor kirken,
blev Hubbard mere og mere hævngerrig
mod dem, som stod i vejen for ham.
Han skabte det, som kaldes for Rehabilitation Project Force.
RPF kaldte vi det.
Det var fængselslejren, hvor man blev re-indoktrineret.
Det var på 7 sal i Hollywood hovedkvarteret,
et lukket rum, hvor de rehabiliterede medlemmer,
som havde undergravende tanker.
STILLEHAVSOMRÅDETS KOMMANDOBASE HOLLYWOOD, CALIFORNIEN
Spanky blev sendt til RPF,
da hun protesterede over, at Kirken havde nægtet hendes chef lægebehandling.
Jeg tænkte, det her er en stor fejltagelse.
Og så ankom jeg og der var 200 af os.
Rigtigt mange fra den højere del af organisationen
slog bremserne i samtidigt.
RPF står for Rehabilitation Project Force.
Det er et program, der kun er til fordel for Sea Organization medlemmer.
Hvis de er stressede, hvis det ikke går godt på deres arbejde,
får de dem til at lave små opgaver
og fem timers auditering og Scientologi-træning om dagen.
Det er et fantastisk program.
Vi arbejdede 30 timer og havde så tre timer fri.
Hårdt arbejde som at børste vindueskamme
og slibe med sandpapir, indånde malerdampe.
Det almindelige hold spiste først og så fik vi resterne bagefter.
De var de sidste rester fra bordet.
Der var madrasser ude på taget,
og de var våde og klamme.
Og hvis man fik sovet i tre timer,
nogle gange måtte man derop for at få et hvil.
Og jeg havde et lille barn på det tidspunkt,
som var 10 måneder gammel, da jeg var i RPF.
Hun blev taget og sat i Cadet Org, organisationen for børnene.
Og så blev jeg gravid, da jeg var i RPF.
Så nu sliber jeg vægge og spiser bordrester og er gravid,
og er utroligt bekymret for mit barn.
I Spankys tid blev børnene af Sea Org medlemmer
separeret fra deres forældre og opfostret i Cadet Org
for at fjerne alle distraktioner fra deres forældres ansvar,
at rydde op på planeten.
Sea Org medlemmerne blev presset til at få aborter,
fordi Kirken så børn som en upraktisk byrde.
Først tænker man, det her er absurd, vanvittigt.
Så begynder man at acceptere det...
Jeg må tackle noget, som jeg ikke har styr på.
Så måske... De gør det for at gøre mig bedre.
Der er så mange bizarre historier... Det er svært at tro på det.
De bad mig om at arrangere en privat visning af Saturday Night Fever.
Jeg sagde: "Hvad?" Jeg forsvandt fra den mands liv.
Jeg forlod ham.
Og nu vil I have mig til at arrangere en privat visning? Er I da helt...?
"Noget andet jeg kan gøre? Måske en genforening af Beatles?"
Travolta havde undret sig over, hvor Spanky var.
Da hun blev sendt til RPF, måtte hun ikke kontakte ham eller nogen andre.
Men nu under en vagts opsyn,
var hun tilladt at ringe til Travoltas assistent.
Hun sagde, vi kan bruge Johns personlige udgave af filmen
på den betingelse, at du mødes med John.
JOHN TRAVOLTA BENÆGTER DENNE AFTALE.
Jeg var så glad. Jeg havde ikke talt med ham i månedsvis.
Vi havde en visning af filmen.
Og den næste aften skulle jeg have middag med Johnny.
Og efter visningen fik jeg at vide, at jeg ikke kunne se ham,
og jeg måtte ringe og aflyse.
Han var virkelig vred på mig...
Fordi jeg havde tilladt dette misbrug
og for at have tænkt så lavt om mig selv,
at jeg havde tilladt mig selv at blive så nedværdiget...
...og han var min gode ven,
og jeg vidste, han fortalte mig sandheden.
De ord gjorde stort indtryk på mig.
Og jeg gik over til Cadet Org.
Der var så mange syge børn derinde.
Og min datter var meget, meget syg, havde høj feber,
fuldstændigt forsømt i en krybbe gennemblødt af urin.
Hendes øjne var så fulde af slim, at de var lukket helt til.
Hun havde bananfluer på sin krop.
Og jeg kunne bare ikke klare det.
Jeg tænkte bare, nej, jeg er færdig.
Jeg vidste bare, jeg kunne træffe de valg for mig selv.
Jeg kunne opgive mit liv og gøre disse ting for verden,
men jeg kunne ikke træffe de valg for mine børn.
Jeg måtte bare have hende ud.
Jeg sagde, jeg havde problemer med min graviditet,
og jeg skulle bruge telefonen.
Så de sendte en bodyguard med mig.
Jeg ringede til en af de få ikke-scientologer, jeg kendte,
en sød kvinde, som arbejdede for John Travolta.
Jeg sagde: "Mød mig på den her adresse." Jeg gav hende et tidspunkt og lagde på.
Jeg gik ind på min datters værelse og tog hende op.
Og der er denne bodyguard med mig.
Jeg sagde: "Min svigerinde er i den bil,
og hun skal tage babyen med til lægen."
Han sagde: "Er det blevet godkendt?" "Selvfølgelig."
Hun ligger i mine arme og jeg steg ind i bilen. Min ven nikkede bare.
Og så trak jeg benene ind og lukkede døren.
Hun låste dørene og kørte væk, mens folk råbte mit navn.
"Spanky, nej! Nej!" De flippede helt ud.
Jeg tænkte, jeg er død nu. Noget frygteligt vil komme til at ske.
Jeg var så bange for, at de ville komme og hente mig.
SPANKY FORLOD KIRKEN I 1987.
Et af vendepunkterne i Travoltas forhold til Kirken var,
da han forstod, hvad der var sket med Spanky, og han ikke gjorde noget ved det.
Jeg ved, at han i hvert fald fandt ud af,
at ikke alting var så rosenrødt.
Hvorfor det ikke var nok for ham, det ved jeg ikke.
Jeg undrer mig ofte over, hvad det er, som får ham til at blive.
Har du et minde fra engang, hvor din mor så yngre ud?
En auditor lærer at tage notater samtidig med,
at de laver deres session,
om hver en detalje i personens liv, tilbage til fødslen og endnu længere.
Hvis man går igennem hele programmet, ender man med et arkivskab
fyldt med notater om ens liv
og tanker omkring ens liv.
De mest intime detaljer.
SCIENTOLOGI REKRUTTERINGSVIDEO
Man opfordres altid
og trues til at afsløre mere og mere.
Og alting optages.
Alt dette materiale siger de er tophemmeligt,
men i virkeligheden bliver al information, som kan skade organisationen,
automatisk tilgængelig
og rapporteret til den del af Kirken, som har med etik at gøre.
FLAG LAND BASE SPIRITUELT HOVEDKVARTER FLORIDA
Travolta var nede i Clearwater. Vi havde færdiggjort renovationerne.
Hvert auditeringsrum havde to kameraer,
et på meteret og et på den, som blev auditeret.
Miscavige ville sidde i dette lille rum, kameraer fra hver session.
Han ville gennemgå dem.
Det var for "træningsformål."
Travolta så det og sagde: "Jeg vil ikke videooptages."
Så jeg var der, da de satte det op og Miscavige instruerede det.
Få ham ind på et hotelværelse, installer hemmelige kameraer.
Der gik rygter om, at han truede med at gå.
Og en anden scientolog fortalte mig,
at han have fået til opgave at skabe en sort PR-pakke
med alt det materiale, som kunne skade Travolta,
som kom fra hans auditeringer.
Jeg ved det, fordi jeg plejede at gøre det,
da jeg var chef for Office of Special Affairs.
Vi ville sætte et hold af folk til at gennemgå PC-filer
og finde afslørende ting, som de mente kunne bruges,
eller true med at bruge,
til at få personen til at makke ret.
Der findes et skrift,
hvor Hubbard træner Office of Special Affairs-folk i,
hvordan man bruger private informationer til at kontrollere folk
og få dem til at gøre ting og afholde dem fra
at tale om Scientologi,
det er ikke pengeafpresning, da der ikke kræves penge.
Men man har den her hemmelige information om personen til at presse dem.
TRAVOLTAS BØSSEKÆRESTE AFSLØRET! 6 ÅR LANG AFFÆRE
I forhold Travolta,
så siger folk, vi ved en masse om alle de ting,
som der går rygter om i sladderpressen.
Men i virkeligheden går det begge veje.
Han har en auditor, som han kan dele ting med,
men han har også Kirkens muskler.
I kraft af mig selv og Mike Rinder. Ofte blev vi sendt ud
for at tale med hans agent, hans advokat,
og for at intimidere folk,
som kom med beskyldninger mod ham.
Efter det var han Kirkens fange.
Hr. John Travolta.
RONS FØDSELSDAG
L. RON HUBBARD FØDSELSDAGSFEST 1987, ET ÅR EFTER HANS DØD
Når de stod over for sagsanlæg, blev han bragt frem,
så han kunne give vidneudsagn om, hvor fantastisk Scientologi er.
Han kunne have påvirket Kirkens opførsel,
men valgte ikke at gøre det.
Jeg har været scientolog i 23 år.
Jeg følte mig som en pioner,
og jeg har set mine anstrengelser bære frugt.
Jeg tror, meget få folk kan sige det samme.
Jeg er en del af en udvikling,
som meget få folk er en del af.
Mange tak. Velkommen i kirken!
Det var det største event i Scientologis historie.
Og Miscavige ville malke det for alt, hvad han kunne.
Det var en stor opsætning,
hvor det kun er en person på denne gigantiske scene.
Al den her slags Nazi-symbolik.
Jeg husker, at jeg forberedte mig til aftenen,
og Miscavige arbejdede 18 til 20 timer om dagen på sit kontor,
mens han skrev tale og jeg tænkte:
"Hold da op, det her er ikke bare en sejr,
det her er et kup."
Det vi skal tale om, er krigen, som skal ende alle krige.
Når man er med i Scientologi, er man med hele vejen.
Man er ikke halvt inde, halvt ude.
Et årti inde i Miscaviges lederskab begyndte en krise at koge over.
I årevis havde Hubbard insisteret på, at Scientologi var en religion
og burde fritages for skatter, så han nægtede at betale dem.
Vi stod overfor en skatteregning på over en milliard dollars,
og de samlede aktiver i Kirken
var kun en fjerdedel af det i 80'erne.
Så det var nemt at udregne, at det var et spørgsmål om liv eller død.
Hvis vi ikke fritages, så dør vi. Hvis vi gør, så overlever vi.
Som LRH sagde:
"Ingen kunne sige den hellige skattekommissær imod,
som vist giver Gud sine ordrer." LRH.
I lyset af denne krise udtænkte David Miscavige en strategi.
Han havde frækheden til at blæse til kamp mod skattemyndighederne.
Scientologi Kirken har korsfæstet myndighederne
for deres synder både i og udenfor domstolene.
Tusindvis af scientologer lagde sag an,
ikke kun mod skattemyndighederne, men også mod deres ansatte.
2.400 sagsanlæg, alle sammen på én gang.
Det var et juridisk mareridt.
Jeg var Miscaviges højrehånd og stod for alt det.
Vi sagsøgte dem ikke kun på alle mulige måder,
vi ledte også efter generelle forbrydelser
eller ting, som ville ophidse offentligheden.
...høringer omkring deres integritet...
I sen 80'erne var der høringer om deres misbrug,
som havde intet med Scientologi at gøre,
intet at gøre med kirker.
De handlede om almindelige folks skattekroner.
Og de lavede disse flotte, dyre magasiner.
Afsløringerne om skattemyndighedernes forbrydelser var så forhadte,
at besiddelse af Freedom bladet blev forbudt
for folk, som arbejdede for skattemyndighederne.
De holdt en konference i Catskills.
Så vi sendte en privatdetektiv derud,
som socialiserede og talte med dem.
Og denne fyr ville tage notater om, hvem der drikker hvad.
Så gennem Freedom of Information Act finder vi ud af,
at det er folks skattekroner, som betaler for det.
Og i det store hele er det ingenting.
Men fra et PR-perspektiv er det alting.
Skattemyndighederne sagde til mig,
at de ikke var interesserede i, hvad jeg havde at sige,
fordi, som de sagde:
"Du er en scientolog. Du er en tankeløs robot."
I kan nok forestille jer, hvad jeg svarede.
Det var kort, men kontant.
En forhandling begyndte mellem skattemyndighederne og Scientologi.
Hvordan definerer man en religion? Det er ikke nemt.
Hvorfor er en slags filosofi en religion og en anden ikke?
Den eneste organisation, som kan bestemme det,
er skattemyndighederne, og det er de ikke rustet til.
De er primært revisorer og advokater, de er ikke teologer.
Men det er den eneste holdning, som betyder noget.
Så snart de har bestemt, at det er en religion,
så er man beskyttet af loven.
Og som man siger, resten er historie.
1. Oktober, 1993, kl. 20.37,
udstedtes anerkendelsen af, at Scientologi
og alle dens organisationer er fritaget for skat! Krigen er slut!
KRIGEN ER SLUT!
Krigen sluttede, fordi skattemyndighederne overgav sig.
De slettede den milliard store skattegæld og gjorde Scientologi skattefri.
Selv Hubbards romaner blev erklæret for religiøse tekster,
salget af dem var nu skattefri.
Der skete det, at Fred Goldberg, som var skattekommissær på det tidspunkt,
Miscavige fortalte ham,
at hvis de kunne få status som skattefri,
så ville alle sagsanlæggene forsvinde.
Og da vi går ud ad døren, siger Fred Goldberg: "Mener han det?"
Og jeg sagde ja, og han åndede lettet op
og nikkede og smilede.
Til Kirkens sejrsfest
viste Miscavige fotos af Kirkens ledere sammen med skattemyndighederne.
Det skabte en fantastisk mastodont af en sammensværgelse
for medlemmerne dengang,
men det gav også Miscavige mulighed for
at malke endnu flere penge ud af dem.
Jeg er stolt over at kunne sige, diskriminationen er forbi.
Jeres fradrag ved donationer til Scientologi
vil ikke længere blive underkendt af skattemyndighederne.
I 80'erne, mens Hubbard stadig var i skjul,
var Scientologi involveret i nogle alvorlige retssager,
især et søgsmål i Oregon, og et i Los Angeles.
Et af dem endte i en dom på 30 millioner dollars.
Det skræmte Scientologi. De indså, at de var sårbare.
Så de bad scientologer om at give dem nogle tusind dollars,
så får I en lille gave eller noget. I får ingen kurser for dem.
Det var noget nyt, idéen om at man gav dem penge,
så de kunne forsvare disse søgsmål. Og de voksede og voksede.
Nu bliver scientologer konstant presset til at give penge.
De siger, de er den svage part, offeret,
og det kan man identificere sig med.
Men så beder de en om større og større donationer.
Der var et enormt pres og jeg donerede 250.000 dollars på grund af det.
De ved virkelig, hvordan det skal gøres.
Han kom bare efter mig og sagde: "Vi bliver angrebet, Paul."
En fyr donerede 25 millioner dollars,
bare som en direkte donation til Scientologi-kassen.
Kirker er skattefrie, fordi de skal komme offentligheden til gode.
For at bevise det for myndighederne, må de ikke gemme på pengene.
De skal bruge dem på tjenester til de troende.
HOLLYWOOD IIFE IMPROVEMENT CENTER
Under påskud af dette har Kirken investeret stort...
FLAG LAND BASE SPIRITUELT HOVEDKVARTER, CLEARWATER, FLORIDA
...i skattefrie ejendomme overalt i verden.
Og arbejdskraften er næsten gratis.
Det højeste jeg blev betalt om ugen var 50 dollars i 28 år.
Sea Org arbejdere bliver betalt
et sted mellem seks og 40 cent i timen.
Så hvis man har meget lave omkostninger, ikke betaler skat,
og rige folk som donerer penge,
så forstår man godt, hvorfor Scientologi har oparbejdet en kæmpe rigdom.
Hvor meget er de værd? Det har været et mysterium,
men for nylig fik jeg fat i skattepapirer, som Scientologi er nødt til at opgive.
Tre af de vigtigste enheder i Scientologi...
Og der er 20 eller 30 af dem.
Men de tre største har en værdi på 1,5 milliarder dollars.
Det er utroligt, hvor mange penge en non-profit har kunnet optjene.
Efter vores største triumf over den fjerde dynamiske undertrykkelse,
er det nu tid til at række ud og skabe en ny æra af ekspansion.
Det er en forbrydelse, at vi har anerkendt dem som en religion,
og at de kan gemme sig bag det.
Samtidigt er der mange gode folk derinde, hvis liv bliver ødelagt.
Da jeg startede på historien, faldt jeg over en FBI-undersøgelse af Kirken.
De efterforskede menneskehandel.
Det lod til, at folk blev holdt mod deres vilje.
Mange rapporter om folk, der blev fysisk misbrugt.
Og udnyttelsen af arbejdskraft og børnearbejde.
Alt sammen noget, FBI var interesserede i at finde ud af.
Mens de undersøgelser foregik, var der en sag i Californien,
Headley-familien, som sagsøgte Kirken for mange af de samme krænkelser.
ARBEJDSLOVSOVERTRÆDELSER
TVUNGET ARBEJDE MENNESKEHANDEL
Og rettens dom var, at det var en praksis,
som er beskyttet af den religiøse klausul i loven.
SAGSØGERS "TVIST" ER PROTESTER I FORKLÆDNING
DER ER IKKE FAKTISKE BEVISER
Efter den dom blev offentliggjort droppede FBI deres undersøgelse.
Det var en indikation af, at Kirken er beskyttet.
Før jeg ender cyklussen med myndighederne, er der lige en sidste ting.
"Arbejdet er færdigt."
HUBBARD DIANETIK FOND
SCIENTOLOGI MUSIKVIDEO
"We Stand Tall" var også en del af hele skatteaffæren.
Og Miscavige fik sangen komponeret af musikerne,
som de havde oppe i studiet.
Han prøvede at vende det til... Dette var et resultat af hele bevægelsens styrke.
Og det var noget værre fis, for det handlede alt sammen om kontrol.
Da han fik total kontrol, gik han helt amok.
De fleste religioner er skattefrie og mange af dem har en praksis,
som i en moderne kontekst ville anses for mærkelig.
Er Scientologi anderledes?
Hvis man spørger en kristen, en jøde eller en muslim:
"Hvad tror du på?", så kan de beskrive
de vigtigste dele af deres religion på et minut eller to.
Hvad tror en scientolog på?
Man skal have været i Scientologi i syv eller otte år
og have betalt et par hundrede tusind dollars,
før man endelig lærer om historien om Xenu, den galaktiske overherre.
Hvis man fik det at vide første dag, hvor mange ville så melde sig ind?
Hvis de var ærlige omkring det, ville jeg respektere dem.
Men det er en slags lokkemad, hvor man får at vide at:
"Det er en slags filosofi, som hjælper dig med kommunikation."
Jaså? Hvorfor betaler Tom Cruise så tusindvis af dollars
for at få usynlige aliens trukket ud af sin krop?
Hvad sker der, når ens påvirkningszone er den globale scene?
Hvor meget skal man gøre for at kunne kalde sig en scientolog?
Hvor meget, så når deres hoved rammer puden,
så ved de, at de har gjort alt, hvad de kunne?
Det er vores sidste historie for i aften.
Det er en historie, som påvirker alle scientologer,
for vi nyder alle sammen godt af, hvad han repræsenterer.
Tom Cruise var manden.
Miscavige og Cruise havde været gode venner
helt tilbage fra Days of Thunder.
Han var med på settet, de sprang i faldskærm...
UDGIVET I 1990
...han hang ud med ham hele tiden, og det var der, Tom først mødte Nicole.
Han faldt virkelig for hende. De blev gift.
Og det udgjorde et dilemma for Kirken,
fordi hendes far var en berømt psykolog i Australien.
Fra Kirkens perspektiv er han fjenden.
Han er en suppressiv person.
SUPPRESSIV PERSON
Fordi Nicole stadig har et forhold til sin far,
gør det også hende farlig.
Hun er en Potentiel kilde til besvær, kaldet PTS.
Og fordi Tom er i et forhold til hende,
så er det hele et problem fra Kirkens perspektiv.
De er nødt til at bryde den dynamik.
Nicoles største problem var, at Tom blev mere og mere ligesom Dave.
Hun fik ham til at trække sig lidt fra Kirken,
og Tom var ikke aktivt involveret i Scientologi
mellem '92 og hele vejen op til 2001.
De var væk i mere end et år,
og filmede Eyes Wide Shut i England,
og Cruise talte ikke med Miscavige og det drev Miscavige til vanvid.
Jeg fik til opgave at få ham tilbage igen og samtidigt
få brudt hans forhold til Nicole Kidman.
Og hvordan gjorde du det?
Gennem en masse auditeringer.
Og i hver session jeg havde med Tom Cruise...
Og det var rigtigt mange over en treårig periode.
...skulle jeg skrive detaljerede rapporter til David Miscavige.
Jeg sad der hver aften med vores whisky
og se og lytte til Miscaviges kommentarer om Cruises sexliv,
og hvor perverteret han var.
Hvorfor får han daglige rapporter om Cruise?
Miscavige ville gerne have ham tilbage som en,
han kunne bruge til at få folk med i Scientologi og højne sin egen status.
Og jeg var også med i den juridiske afdeling
og hyrede efterforskere til at undersøge Nicole.
Mænd stikker den ind alle steder,
men for kvinder handler det bare om sikkerhed og forpligtelser...
Tom ville vide, hvem hun talte med...
TOM CRUISES ADVOKAT BENÆGTER DETTE.
...han ville aflytte hendes telefon.
Hvis I mænd bare vidste.
Da jeg rapporterede det til Dave Miscavige, sagde jeg,
altså han vil aflytte hendes telefon, og han sagde: "Så få det dog gjort."
Så jeg arrangerede, gennem Scientologis consigliere,
at få en privatdetektiv
til at installere telefonaflytning i hendes hjem.
Og de bånd kom ind. Og jeg gav dem videre til Dave Miscavige.
Kirken begyndte så at fokusere på deres adoptivbørn,
og vende dem mod deres mor og sikre sig, at Tom fik forældremyndigheden.
TOMMY DAVIS TIDLIGERE TALSMAND,
SCIENTOLOGI KIRKEN INTERNATIONALT
Jeg arbejdede tæt sammen med Tommy Davis,
som skulle gøre alt for at behage Tom Cruise,
mens han blev kørt gennem Scientologi-maskinen af mig.
Han var også med i det her genoptræningsprogram,
så de kunne konkludere, at deres mor var en suppressiv person.
- Og det havde I succes med? - Alting gik som planlagt.
Og Miscavige hældte benzin på det lille bål.
Miscavige var fantastisk til at opildne folks frygt og opbygge deres egoer.
Så du blev auditeret af Marty på samme tid, som han auditerede Cruise?
Ja, Tom Cruise.
Tom kom ind og så kom jeg ind.
Tom ville gå ind og så ville jeg gå ind.
Jeg er blevet auditeret af de bedste auditorer på planeten.
Den bedste auditor, helt sikkert,
i samme niveau som med Michael Jordan, Wayne Gretzky, det er Marty.
De stjal ham. Tom tror, han skal være ligesom David Miscavige.
I 2004 var Tom Cruise den mest entusiastiske scientolog i verden
og Miscavige ville anerkende ham for det.
Han kaldte den for Freedom Medal of Valor,
og de lavede en 35-minutter video.
IAS Freedom Medal of Valor-vinder, Tom Cruise!
Og de kommer op med den her idé om,
at Tom Cruise er Scientologis ambassadør for verden.
Han er kendt som den største filmstjerne nogensinde.
Tom Cruise rejser rundt i verden, møder ministre, ambassadører
og det amerikanske udenrigsministerium,
og får bragt LRH teknologi lige ind i magtens korridorer.
Det handler om at forbedre forholdene. Og man finder ud af det selv.
Vi kan hjælpe.
De lavede endda beregning af med alle hans film
og alle de meningsdannere, som han havde mødt og alle rejserne...
Tom Cruise har introduceret LRH teknologi til over en milliard folk på Jorden.
Ingen tvivl om at han har været et stort aktiv for dem.
...og derfor er historien om Tom Cruise, scientolog, kun lige begyndt.
Det er et privilegium at kalde sig scientolog,
og man skal gøre sig fortjent til det.
Scientologi elsker at bruge udtrykket "slutfænomenet."
Alle niveauer, som man opnår, har et slutfænomen.
Og det kan man se på Tom Cruise.
Videoen med ham i den sorte sweater?
En scientolog er en, som kan se verden klart.
Ikke bare se den, men være i stand til at...
Og være effektiv og gøre noget ved det.
Han er så arrogant og urørlig, som man kan være.
Og samtidig ser han gal og paranoid ud.
Og hun...
De sagde: "Så har du mødt en SP?"
SP - SUPPRESSIV PERSON
Og jeg kiggede på hende...
Og jeg tænkte: "Hvor er det smukt, fordi måske vil det engang blive sådan."
Måske vil det være sådan en dag...
Hold da op, SP'ere, de vil bare kunne læse om dem i historiebøgerne.
Det er der, man kommer hen.
Det er Scientologi broens slutfænomen.
Alle scientologer er fulde af løgn. De lyver.
"Jeg har det så godt. Du skal op på syv."
Og de er sgu...
"Jeg har en forpulet migræne og har aldrig haft det så dårligt."
Det er sådan, det fandens liv er.
Der er intet, som kun gøres halvt med mig.
Det er bare...
Han drak deres medicin.
Og i Miscaviges øjne,
så er Tom Cruise den perfekte Scientologi-berømthed.
Og ingen har fået mere ud af deres medlemskab.
Al den gratis arbejdskraft fra Sea Org.
Sea Org medlemmer får 40 cent i timen.
Og det er jeg sikker på, Tom Cruise godt ved.
Kirken har gjort meget for ham.
De laver alle hans biler, hans motorcykler.
"Jeg vil have en ny limo." Vi bygger den til dig.
De pyntede Tom Cruises hangar i Santa Monica.
Installerede alle de audio-visuelle ting i Cruises hjem.
Tom Cruise havde en fantasi om at ville løbe gennem
en eng med Nicole Kidman.
Så alle måtte arbejde med at få jorden på plads.
David Miscavige kunne så ikke lide det,
og så blev det hele rykket op igen.
GOLD BASE RIVERSIDE COUNTY, CALIFORNIEN
Det her var på Gold-anlægget, som lå i ørkenen,
hvor der er en masse sjove ting, hvis man hedder Tom Cruise.
Smukke omgivelser, træningscenter.
Når Cruise dukker op,
så får alle at vide: "Husk nu at smile."
Alle skulle kalde Cruise "sir."
TOM CRUISES 42. FØDSELSDAGSFEST
OMBORD PÅ KIRKENS YACHT THE FREEWINDS
Mange tak.
Det er en side-om-side verden.
Der er berømtheder som Cruise og Travolta.
Og så er der folk, som har forfærdelige historier
om, hvad der skete med dem i Kirken.
Om at være taget til fange og frygtelige psykologiske spil.
Tom var i Spanien.
De åbnede en ny Scientologi kirke i Madrid.
Og folk hørte ham tale om, at han havde brug for en ny kæreste.
Kort efter det blev en ung scientolog, ved navn Nazanin Boniadi,
fortalt, at hun havde fået en specialopgave.
Flere år senere blev Nazanin en succesfuld skuespillerinde
og fik en lille rolle i en Paul Haggis film.
Men på det tidspunkt var hun en dedikeret ung scientolog,
som troede på Kirkens påstand om at have en humanitær mission.
Hun satte faktisk en rekord i at sælge Kirkens bøger.
UDMÆRKELSE NAZ BONIADI
Nazanin taler ikke offentlig om sine oplevelser
på grund af en fortrolighedserklæring, som hun havde underskrevet,
men jeg fandt nogle detaljer i hendes FBI-vidneudsagn omkring det.
David Miscavige gav Nazanins sag til Greg Wilhere.
GREG WILHERE GENERALINSPEKTØR
Hun kom på et måned langt program med kamerainterviews,
intensive auditeringer og sikkerhedstjek.
Hun blev flyttet in på Celebrity Center, separeret fra sin familie,
og der var nogle problemer, som skulle håndteres.
Et af dem var hendes kæreste.
Hun fik en kopi af hans auditeringssession,
hvori han indrømmede, at han havde haft en affære, så hun slog op med ham.
Så tog Wilhere hende med til en tandlæge og fik hendes tandbøjle fjernet.
Hos Burberry og butikker i Beverly Hills
købte han for 20.000 dollars tøj til hende.
På Celebrity Center farvede en mand, som arbejdede for Cruises hårstylist,
Nazanins hår for at passe til Cruises smag.
Nazanin blev fortalt, at denne makeover var en del
af Kirkens humanitære mission.
Hun skulle se godt ud til konferencer med verdensledere.
Først efter hun var blevet fløjet til New York på første klasse,
fandt hun ud af, hvad det var for en rolle, hun skulle spille.
Hun skulle være Scientologis største stjernes kæreste.
Efter en måned boede Nazanin sammen med Cruise.
Mens han var i sit hus i Telluride, kom Miscavige på besøg.
På grund af en slem hovedpine
havde Nazanin svært ved at forstå Miscavige, hvilket gjorde ham rasende.
Den næste dag slog Cruise sin næve hårdt i bordet
og råbte ad hende, fordi hun havde fornærmet Kirkens overhoved.
To uger senere overgav Kirkens håndlanger Tommy Davis
nyheden til Nazanin om, at hendes forhold til Cruise var slut.
Og de kom til hendes lejlighed
og tog alle fotografierne af de to sammen med sig,
hver en lille seddel, brev, alting... som om det aldrig havde eksisteret.
Og hun var virkelig ked af det,
fordi hun var blevet såret af hele affæren.
Og det kom hun til at sige til en ven,
som sagde det videre til en i Kirken.
Hun gik med til at tage sin straf, som var rengøring af toiletter
på knæ med en tandbørste,
mens folk hun kendte, bare gik forbi hende.
Hun havde ikke gjort andet end at fortælle, hun var ked af det,
og blev så behandlet sådan?
Kirken påstår, at Miscavige ikke er involveret i Cruises personlige liv
og at de aldrig havde ledt efter en kæreste til Cruise.
Jeg vil fortælle jer noget.
Jeg har aldrig mødt et mere kompetent, et mere intelligent,
et mere tolerant, et mere medfølende væsen
udenfor hvad jeg har oplevet fra LRH.
Og jeg har mødt ledernes ledere, okay? Jeg har mødt dem alle.
Så jeg siger til dig, COB, vi er heldige, at vi har dig, mange tak.
Mens Miscavige ville gøre hvad som helst for Kirkens største berømthed,
så begyndte Miscavige at vende sig mod Sea Orgs højeste ledere.
Han lukkede stort set hele den internationale ledelse ned.
Han var dybt paranoid over, at alle folk var efter ham.
Han udslettede hele organisationens mønster
for at få ultimativ magt.
I 2004 beordrede Miscavige de øverste officerer fra Sea Org
ud til Scientologis Gold Base i det sydlige Californien.
Han tvang dem til at bo i et par trailere,
som blev kaldt "hullet."
Alle dørene og vinduerne havde tremmer for dem,
og der var én indgang, hvor en sikkerhedsvagt sad døgnet rundt.
De skulle bo der, sove der.
Det stank der, der var myrer.
Man sov en time eller to om natten.
Man var i sådan en mental tilstand,
hvor man nemt kunne kontrolleres og blive bildt ting ind.
Vi skulle finde ud af, hvad hinandens forbrydelser var
mod Miscavige og Hubbard, før vi kunne komme ud af hullet.
Scientologi er rigtig god til at få dig til at tro, du er en slyngel.
"Bekend dine forbrydelser. Hvad har du gjort?"
Der udbrød slåskampe. Miscavige fik mig helt op at køre.
Og jeg husker engang, hvor Mike havde gjort noget forkert.
Jeg husker det ikke. Og jeg skulle tæske ham.
En af lederne skulle slikke gulvet rent med sin tunge.
En anden blev sat i en spand
og banket af nogle af kvinderne og kaldet lebbe.
Der var et meget stærkt klimaanlæg, som blæste direkte ned,
og det var sat så koldt som muligt, og en fyr blev sat i en stol
og fik vand hældt over hovedet, indtil han var helt blå.
Miscavige slog mig i ansigtet,
slog mig i gulvet og sparkede mig.
Hårde knytnæver, knæ i maven, ned på jorden.
Og man tror... Man vil stille sig op og gøre modstand,
men der er også 75 andre folk der,
som nok går på mig, hvis jeg gør det.
Og så er der selve chokket i det. Han svarer til at være vores pave,
pludselig slår han en i gulvet,
og man tænker: "Jeg må have gjort noget galt."
Det var et giftigt miljø. Folk var meget bange.
Og det blev ved i årevis. Det var ikke bare et par dage.
Den nominelle præsident i Kirken var en mand ved navn Heber Jentszch,
han var derinde i syv år.
HEBER JENTSZCH PRÆSIDENT
Hvad er det man siger? Gud hjælper dem, som hjælper sig selv.
I Scientologi er vi engageret i at hjælpe folk med at hjælpe sig selv,
så de kan forstå Gud fuldt ud.
En aften kom Miscavige ind i hullet med en ghettoblaster.
Han sagde: "Jeg vil lære jer en lektie.
Vi skal lege stoledans."
Og stoledans er deres administrative udtryk
for når man flytter folk rundt mellem forskellige stillinger hurtigt.
De spillede sgu musikken.
Vi skulle gøre det til "Bohemian Rhapsody" af Queen,
og han fremhævede linjen...
"intet betyder noget," og det er jeres attitude,
det er sådan I lever og er.
Spillede musikken, stoppede den og alle skulle finde en stol.
Og så er der en person, som stadig står.
Miscavige havde advaret dem om, at den sidste stående person skulle blive.
Alle andre bliver bortvist eller smidt ud af Sea Org.
Disse folk kæmpede for at blive i hullet.
Kastede folk rundt, kradsede, sparkede.
Smadrede stole og rev hinandens tøj i stykker.
Alle kneb galt.
Men så sker der alligevel ikke noget.
Fordi jeg har så godt et hjerte, får I lov til at blive.
Men I har bare at komme med nogle gode bekendelser.
Lige så meget som de kontrollerer alt, hvad du gør og tænker på,
så fik de mig aldrig til at gøre en ting.
Jeg ville aldrig i fængsel.
Så det var uundgåeligt, da jeg...
Da han lavede denne fangelejr,
var det uundgåeligt, at jeg måtte væk.
MARTY FORLOD KIRKEN I 2004.
Det gør mig flov, at jeg har været involveret i det,
og man tænker ligesom:
"Tænk at jeg taler om det her." Men det var slemt.
TOM FORLOD KIRKEN I 2005.
Hvad nu hvis FBI dukkede op i hullet
og sagde: "Det er FBI, I er alle fri."
Ville alle så sige: "Gudskelov FBI er her?"
Nej. Hver og en af dem ville have sagt:
"Hvad mener du? Det er helt frivilligt.
Vi kan godt lide det her."
De sidste uger har vi haft beskyldninger om fysisk misbrug
inde i Scientologi Kirken.
Vi talte med ekskonerne til mændene bag misbrugspåstandene.
Jeg har læst jeres erklæringer.
Jeres eksmænd er kommet med anklager mod David Miscavige,
om at have se fysisk vold gentagne gange
begået af hr. Miscavige. Er noget af det sandt?
- Nej. - Nej.
Ikke noget som helst af det.
Det er ikke hr. David Miscaviges karakter.
Min ekskone, Marty Rathbuns ekskone, Tom De Vochts ekskone,
som var på Anderson Cooper, de kom alle ud af hullet.
De blev sendt ud for at sige det. Og så røg de tilbage i hullet.
Det er grinagtigt. Det som min ekskone siger...
Jeg levede med Mike Rinder i over 35 år.
Jeg kender hver en lille del af Mike Rinders krop.
Miscavige havde beordret hende til at sige det.
Og beviset for det er, at da Tom De Vochts ekskone
så gentog den samme ting igen...
- Jeg kender hver en lille del af ham. - Det må være løgn.
Alting der sker fra Scientologi Kirken er iscenesat.
Du skal aldrig vende den anden kind til, slå tilbage.
Marty Rathbun angreb pludselig Mike Rinder
og smed ham på jorden, og prøvede at kvæle ham.
Og hr. Miscavige var ikke på ejendommen på det tidspunkt.
- Har I ikke telefoner? - Selvfølgelig.
Jeg synes, du fornærmer os nu.
Her er sagen.
Kirken har ikke haft nogle voldshændelser.
For en som stod for PR for Kirken i lang tid,
fortryder du så noget af det, du gjorde dengang?
Det jeg fortryder mest er,
da John Sweeney fra Panorama lavede sit program...
BBC PANORAMA 14. MAJ, 2007
...blev det hele for meget. Jeg havde været i hullet i et år,
og så blev jeg sendt til England.
Hej Mike.
Han spurgte mig konstant: "Hvorfor hyrer du folk til at følge efter mig?"
Og jeg... Det er aldrig sket, aldrig nogensinde.
Og selvfølgelig skete det. Jeg fulgte efter John Sweeney.
- Der er den. - Okay, sådan.
Han har sit kamera og står og siger:
"Jeg vil have et svar. Jeg har troværdige vidner.
Har David Miscavige overfaldet dig fysisk?"
Og jeg sagde:
De anklager er noget dumt vrøvl.
Dumt vrøvl.
Så du blev overfaldet af Miscavige?
Mange gange. Måske mere end nogen anden.
Jeg var nu kommet så langt ud, som jeg kunne.
Det var et øjebliks klarsyn.
Jeg vil ikke lave det her. Det er vanvid.
Det var det sidste, jeg gjorde, før jeg forlod dem.
MIKE FORLOD KIRKEN I 2007.
Så jeg havde været i Scientologi i to og et halvt år.
Jeg sparkede røv.
Jeg følte, jeg var kommet ud af den fandens fælde.
Jeg behøvede ikke have et problem.
Jeg er færdig med auditeringerne.
Men de insisterede på, at jeg skulle tilbage og sagde:
"Bare tro på os."
Jeg blev så smadret, altså... Jeg blev sindssyg.
Jeg sad ligesom fast et lille sted
bag mine øjne, og så den her vej.
Jeg har aldrig oplevet noget lignende.
Ti forpulede år.
Jeg havde det værre end dengang, jeg meldte mig ind.
Det var alt sammen planlagt, fordi de havde brug for, at jeg blev der.
Så de var nødt til at lave mig helt om, så de kunne styre mig.
Og de blev bare ved med at fastholde mig der.
Det var vanvittigt. Så endelig sagde jeg: "Jeg går min egen vej, I går jeres."
JASON FORLOD KIRKEN I 2007.
Jeg var vred, ked af det, desillusioneret.
Og jeg tænkte, måske kan nogen interviewe mig,
stille mig spørgsmål om Scientologi.
Hvordan jeg kom ind i Scientologi, og hvordan jeg kom ud.
Jeg lagde denne to timers ting ud,
og den var nummer et på YouTube i to dage,
før den på mystisk vis forsvandt.
Den bedste fælde er at få en mand til at holde sig selv fængslet. Ikke?
Og det er det, som Scientologi gør.
Jeg begyndte at få en masse kommunikation på grund af videoen.
"Du reddede min familie."
"Jeg har endelig modet til at forlade dem,
efter jeg så din video."
Der er altså blod og tårer.
Og så begyndte jeg at finde ud af alt det, som virkelig skete.
Jeg mistede penge, jeg blev røvrendt.
Men så fandt jeg ud af misbruget i Sea Org.
Og jeg tænkte: "For fanden, jeg må gøre noget ved det."
Og jeg fik endelig fat i Marty Rathbun. Alle troede han var død.
Han var sgu i Mexico.
Jeg tog derned og overbeviste ham om at tale.
Vi var nødt til at gøre noget, og så startede han en blog.
Jeg gravede mig ud af et sort hul,
jeg begyndte at hjælpe folk i samme situation.
Folk fik tæsk hver dag. Og hvis det ikke var ham,
så var det ham, som opildnede andre til det.
Jeg synes, det er en kult.
Jeg vil gerne videre med mit liv.
Jeg fortæller sandheden.
Pludselig hørte jeg, at seniormedlemmer af Kirken var begyndt at tale.
Så jeg begyndte at kigge og læse.
Og så begyndte jeg at tage kontakt til folk.
To af mine døtre er lesbiske og fortalte, de var blevet behandlet dårligt i Kirken.
Det vidste jeg ikke.
Paul Haggis' døtre blev chikaneret åbenlyst af Kirkemedlemmerne.
Efter at have undersøgt det nærmere opdagede Haggis,
at Kirkedoktrinen så homoseksualitet som en sygdom,
som kun Hubbards lærdom kunne kurere.
I Californien havde Scientologi støttet forbuddet mod homoseksuelle vielser.
Jeg kan ikke være den del af organisation,
som ikke støtter menneskerettigheder for alle.
Jeg har aldrig foregivet at være den bedste scientolog,
men jeg forsvarede altid kirken.
Så jeg sendte et brev til 25 venner i Kirken om, at jeg ville forlade den.
Og jeg håbede, at de ville læse dette brev og blive forfærdede over
de ting, som jeg havde fundet ud af.
Hvis bare en lille del af disse anklager er sande,
uforsvarlige krænkelser af menneskerettighederne.
Jeg opsiger hermed mit medlemskab af Scientologi.
Et par dage senere kører jeg hjem.
Så ud som om der stod ti folk i min forhave.
Jeg genkender dem. Det er mine venner.
De sagde: "Paul, du er nødt til at rive brevet i stykker."
Og du skal ødelægge alle kopier af det og træde ud stille og roligt.
"Det gør jeg ikke, desværre."
Jeg sendte en kopi til Marty Rathbun.
Han lagde det ud på sin blog, en side om dagen,
og afslørede ikke mit navn før om fredagen.
Om mandagen vågnede jeg op.
Seks hundrede af de største aviser skrev om det.
Selv i Bulgarien. Det blev genoptrykt på syv sprog.
Jeg tænkte: "Åh nej, hvad har jeg dog gjort?"
Det skabte megen interesse.
Folk dømmer en ligegyldigt hvad.
Jeg tænkte, folk nok ville tænke, jeg var virkelig dum.
Men det var jeg også.
Jeg var en del af det i 30 år, før jeg talte ud om det.
PAUL FORLOD KIRKEN I 2009.
Jeg skammede mig dybt.
Hvorfor så jeg det ikke tidligere.
Folk er så indoktrinerede
og har været i Scientologi i meget lang tid,
eller de er vokset op i det og kender ikke andet.
Det er så skræmmende for dem at skulle starte forfra,
og det kræver, at man er meget stærk for at kunne sige nej til dem.
I 2009 var min søn ansat i Kirken
og "The Truth Rundown" udkom i St. Pete Times,
og afslørede det, der skete med volden og folkene i hullet.
Kirken var meget vred på min søn,
fordi han vidste det ville ske, og han fortalte dem det ikke.
Og han fortalte dem det ikke, fordi han havde en god ven,
som blev venner med Mike Rinder og Marty Rathbun,
og han troede på, hvad de sagde i "The Truth Rundown."
HØJTRANGERENDE AFHOPPERE SIGER
SCIENTOLOGIS LEDER FREMTVINGER LOYALITET MED VOLD.
Kirken truede med,
at han ville blive erklæret en Suppressiv Person,
hvis ikke han afbrød al kontakt med vennen.
AFBRYDELSE
Min søn blev opdraget som scientolog,
og han var en del af personalet, tjente 30 dollars om ugen.
Han var på vej op i deres spejdertrup.
Han var det perfekte billede på ungdommen i Scientologi.
Den kontinentale retschef ringede ham op.
Og det var efter det, at erklæringen kom, og han var helt knust.
Kirken fortalte alle hans venner, hvad de fandt i hans PC-filer
for at ødelægge hans omdømme.
Jeg skrev denne begæring.
Jeg prøvede at skrive alt det gode ned, som min søn havde gjort.
"Kære Sarah, tak for brevet,
som du sendte angående situationen med Nick Lister.
Jeg kan ikke godkende, at du fortsat har kontakt med Nick."
Ingen skal fortælle mig, hvornår jeg kan tale med ham.
Ingen andre end mig.
"Baseret på dit udvalg af beviser og anbefalinger,
anbefaler vi, at du mærkes som suppressiv.
Deltaget i ondsindet rygtespredning for at underminere autoriteterne
eller højere officerers renommé eller ledende navne i Scientologi."
Min mand blev anklaget for det,
fordi han fortalte mig, hvad han havde læst på internettet om David Miscavige.
De siger, man ikke skal gå ind på de sider på internettet.
Fra dengang jeg kom med,
i 30 år læste jeg ikke en eneste kritisk ting om Scientologi.
Da jeg endelig åbnede mine øjne, var jeg helt chokeret.
Hvis du er medlem af Scientologi Kirken,
og nogen i din familie, eller en ven, eller din ægtefælle
er skeptisk eller kritisk over for Scientologi,
så skal man afbryde kontakten med den person...
Tommy Davis, som var talsmand for Kirken,
bliver spurgt om deres afbrydelsespolitik.
Alt, der beskrives som afbrydelse eller lignende
- er ikke sandt. Der er ikke... - Jeg konfronterede ham med det.
Jeg sagde: "Tommy, jeg behøver ikke at spørge andre
eller undersøge, om det er sket med andre folk.
Det skete med min kone. Du bad os begge om at afbryde kontakten med hendes forældre,
på grund af noget banalt, de havde gjort år tilbage."
Min kone afbrød kontakten med mig, min datter, min søn, min bror,
min søster, min mor, alle mine niecer og nevøer.
Og det er den eneste familie, jeg har.
Man mærker disse folk som suppressive,
så de automatisk bringes i miskredit,
og man må afbryde kontakten med dem. Det er sådan, man holder folk i boblen.
Sådan gør de.
Min søn blev mærket, fordi han ikke ville afbryde kontakten til sin ven.
Min mand og jeg blev mærket,
fordi vi ikke ville afbryde kontakten med min søn.
Og gæt, hvad der så skete?
Alle andre forsvandt som dug for solen.
Gennem al denne tid
har jeg en datter, som er meget optaget af Kirken.
Jeg har et barnebarn, som jeg elsker højt og som elsker sin mormor.
Jeg ville tale med min datter
og prøve at fortælle hende, hvad der foregik.
Hun gav mig et knus, sagde hun elskede mig,
og sagde: "Jeg er nødt til at afbryde kontakten med dig."
Så...
Jeg koncentrerede mig bare om at dufte til hendes hår og hvordan hun føltes,
hendes hud, der rørte mit ansigt.
Det var sidste gang, jeg så dem.
SARA FORLOD KIRKEN I 2013.
Det springende punkt er virkelig, hvor kontrollerende
er nogen religion over dens tilhængere.
Og Scientologi har perfektioneret en masse kontrolteknikker.
Der er ingen anden logisk forklaring på hvorfor, andet end tro.
Din fremtid, din uendelighed, afhænger alt sammen af at gå op af broen.
Det er lidt ligesom med Kristendommen og helvede.
Hvis man ikke har broen, kan man ikke blive fri.
De tror ikke, de kan få den noget andet sted.
Det er helt enkelt hjernevask.
Det er et skræmmende ord...
Det tog mig lang tid, før jeg kunne komme til den konklusion.
Man påtager sig et system af tanker,
som ikke er ens eget.
Jeg tror, det var sådan jeg og andre folk blev involveret og holdt ud i så lang tid.
For når man er ude, tænker man:
"Hvad fanden tænkte jeg dog på?"
Det er hårdt, når man endelig vågner op, fordi man fortryder så mange ting.
HUBBARD ELEKTROMETER
Jeg begyndte at tænke, at måske havde hele mit liv været en løgn.
Man kan bare ikke se det sker. Man retfærdiggør så mange ting.
De ødelægger folk ved at antyde,
at man bør tænkte selv,
og fortæller så en præcis, hvordan man skal tænke.
Og hvis man forlader dem, vil der være konsekvenser.
- Kom så. Har du noget at sige? - Hvad hedder du?
Hvorfor svarer du ikke hans spørgsmål?
Skrid væk fra min ejendom.
Den rigtigt vedvarende kampagne startede i 2009,
da jeg talte med St. Petersburg Times.
Og jeg var blevet jaget som et dyr.
JAGTET AF KIRKEN
Office of Special Affairs' politik, forfattet af L. Ron Hubbard, er,
at når nogen udtaler sig om Scientologi,
så undersøger man, hvem initiativtageren er.
Kirken begyndte at ringe til mig og de kom virkelig efter mig.
De kom ud til min mors hus.
Man får en knude i maven over at vide,
at Scientologis chef for beskidte kneb lige har været hos ens mor.
De har prøvet at ødelægge mig.
De skaber anonyme hjemmesider om mig og sviner mig til.
WWW hvem er Tom De Vocht dot com.
Hvem er Paul Haggis dot com. Paul Haggis, Hollywoods hykler.
Ham her er perverteret, eller ham her er narkohandler.
I mellemtiden undersøg, hvad der betyder mest for ham.
Udarbejd et tretrins program, som truer det mest effektivt.
Monique betyder mere end noget andet.
Derfor endte denne kampagne hjemme i vores hus.
SCIENTOLOGI OVERVÅGNINGSVIDEO
- Var hun der? - Ikke sikker.
Jeg vidste, de havde deres bøller der, og så rullede en fyr sit vindue ned,
og jeg så lastbilen...
...og han begynder at filme, og jeg tænker...
MONIQUE RATHBUN MARTYS KONE
...okay, det her er ikke godt."
- Hvad sker der? - Vi laver bare en dokumentar.
- En dokumentar? - En tidligere Scientologi-affære.
I må hellere tage og smutte,
nu da I har fået, hvad I skulle bruge.
- Klart. - Okay?
Jeg ved ikke, hvem de er.
Jeg ved ikke, hvad de kan finde på, og nu da jeg har min søn...
Jeg har et baseballbat ved min side.
Det har stået på non-stop i fem år.
- Forsvind. - Jeg går nu.
Du kan ikke engang forsvare dig selv, vel?
- Hvad hedder du? - Det har jeg fortalt dig, Marty.
- Hvad hedder du? - Det har jeg sagt.
Folkene ved Martys hus blev sendt af Scientologi,
fordi Kirken havde kategoriseret Marty som et egern,
et udtryk opfundet af Hubbard til tidligere medlemmer,
som var en trussel mod Kirken.
David Miscavige sendte jer hele vejen fra San Jose...
- Det kan du ikke gøre. - Det må du ikke, Marty.
- Jo, jeg kan. - Det er min personlige ejendom.
Ja, det er rigtigt.
Jeg blev anholdt for at tage fyrens briller.
Du skal ikke kigge på hende. Forstår du det?
Ja. Det hørte jeg.
Fyren havde fulgt efter Monique i to år.
Han ser sjofel og pervers ud som Norman Bates fra Psycho.
Jeg ødelagde ikke hans briller.
Jeg fjernede dem bare fra hans ansigt.
FILMET AF MONIQUE RATHBUN
De har det hele på bånd fra deres overvågningshus,
som filmede døgnet rundt, året rundt i fem år fra huset overfor.
I 2013 SAGSØGTE MONIQUE RATHBUN DAVID MISCAVIGE
OG SCIENTOLOGI KIRKEN FOR CHIKANE.
Monique Rathbuns søgsmål. Det er en smart juridisk strategi.
Hvis Marty sagsøger, så siger Kirken, det handler om ytringsfrihed.
Men Monique var aldrig med i Scientologi.
Hun sagsøger David Miscavige og vil have ham afsat.
Og Scientologi vil gøre hvad som helst for at få ham ud af den situation.
Og pointen er, dommer, hvis jeg må lave min præsentation...
RICARDO CEDILLO SCIENTOLOGI ADVOKAT
...om loven om ytringsfrihed, som kommer fra højesteretten...
Hver gang de skal i retten, hyrer Kirken en hær af dyre advokater.
De vil bruge alle juridiske tricks
for at afholde Miscavige fra at skulle vidne om Kirkens misbrug,
eller om Scientologi religionen opereres som en forretning,
kontrolleret af en enkelt person.
I 2014 fejrede Miscavige den fortsatte ekspansion af Kirken,
men han gemte på en frygtelig hemmelighed.
Kirkens aktive medlemmer var faldet til mindre end 50.000,
mens den finansielle værdi af Scientologi var kraftigt stigende.
Hvad med at vi bare siger,
at 2013 var det år, hvor vi nåede stratosfæriske højder.
Kirken investerer
og køber værdifulde ejendomme over hele verden.
Den finansielle slagkraft giver Scientologi en enorm magt.
Det er et slags skattefrit skuffeselskab, som er mere end 3 milliarder dollars værd.
Kirken har nu ikke længere et ansigt udadtil.
Der er ingen talsmænd. De laver ikke interviews.
KIRKEN NÆGTEDE ALLE ANMODNINGER OM ET INTERVIEW MED DAVID MISCAVIGE
Og det passer Miscavige fint.
Han vil ikke have, at nogen andre skal være Scientologis ansigt udadtil
andet end ham selv, men han er bange for interviews,
at de vil stille spørgsmål, som han ikke kan besvare,
eller ikke vil besvare.
Hvor er magtbalancen? Den findes ikke.
Der er to ting, som kan ske.
Den ene, er at skattemyndighederne genovervejer den skattefri status.
Den anden ting er, at nogle af disse berømtheder
vender sig mod Kirken.
Og Tom Cruise burde være bannerfører for dem.
Er der noget, som du har gjort, mens du var i Kirken,
hvor du tænker: "Jeg ville ønske, jeg ikke havde gjort det?"
Vi talte om karma tidligere...
...og det føles stadig som om...
Jeg bliver konstant mindet om, hvem jeg var,
og jeg kan aldrig lide, hvad jeg ser,
og jeg dør hele tiden en smule, når det sker.
Jeg ved ikke, hvor mange gange jeg kan dø endnu...
...men jeg skammer mig og fortryder...
...hele oplevelsen.
Det, som jeg har lært, er at vi lukker for en del af vores sind,
vi gør det frivilligt,
vi undgår ting, som vil...
Som kunne gøre ondt, hvis vi kiggede.
Hvis vi bare kan tro på noget,
så behøver vi ikke rigtigt tænke selv, vel?
Så jeg kan ikke dømme de folk, som ikke hopper af,
eller som gemmer sig, når de gør det, fordi de skammer sig.
Jeg føler den samme skam.
Jeg kæmper imod ved at kommunikere.
Det er en fredelig protest.
Jeg vil have, at folk kender sandheden...
- Mange tak. - Det var så lidt.
DE FØLGENDE PERSONER AFSLOG ELLER BESVAREDE IKKE
ANMODNINGER OM INTERVIEWS: